Gandinga

Gandinga – kaimas Plungės rajono savivaldybėje, 4 km į vakarus nuo Varkalių, prie kelio , dešiniajame Minijos krante (kur į ją įteka Babrungas). Seniūnaitijos centras. Dešiniajame Babrungos krante stūkso Gandingos piliakalnis, šalia kurio yra dar dvi kalvos (Pilikės). Gandingos vandens jėgainė yra Noriškiuose. Įkurtas Gandingos kraštovaizdžio istorinis draustinis.

 Etimologija 

Pavadinimas tikriausiai kuršiškas, sprendžiant iš archaiškos priesagos -ng-.

Iš senų žmonių pasakojimų matyti, kad kadaise būta didelio tvirtovės miesto Gongingo, kuris buvęs sudegintas per Lenkijos-Švedijos karą.

 Istorija 

Žinoma nuo viduramžių, XI–XII a. buvo viena svarbiausių Ceklio gyvenviečių.G.Zabiela Ikivalstybinis ir baltų genčių laikotarpis. Lietuvos istorija. T.2. Vilnius, 2007. P.428 Vėliau Gandinga tapo žemaičių gynybiniu centru kovose su kryžiuočiais. Per XIII–XIV a. kovas su Vokiečiu ordinu kraštas ištuštėjo, vėl kolonizuoti pradėtas po Melno taikos 1422 m., čia pasienio giriose su Livonijos ordinu susikūrė Gandingos ir Platelių valsčiai.D.Baronas, A.Dubonis, R.Petrauskas. Lietuvos istorija, T.3. Vilnius, 2011. P.28. XVI a. Žygimanto Senojo valsčius jau buvo gana tankiai apgyvendintas. 1529–1567 m. Gandinga buvo neprivilegijuotų miestų sąraše (mokesčius mokėjo tokio dydžio, kaip ir Telšiai ar Vilkmergė). XVI a. 2-ojoje pusėje Gandingos svarba sumažėjo ir ją nustelbė Plungė. 1667 m. minimas Gandingos pavietas, kuriame buvo 20 bajorų dūmų.

Sovietmečiu priklausė kolūkiui „Socialistiniu keliu“.

|}

 Gyventojai 

 Žymūs žmonės 
 Gyvendamas Plungėje, Gandingoje lankytis mėgo Čiurlionis su savo žmona.

 Šaltiniai 

 Nuorodos 

 Istorija

Kategorija:Plungės rajono savivaldybės gyvenvietės